
KAPITĀLA DAĻU TURĒTĀJA PĀRSTĀVJA

LĒMUMS

Dobelē

	23.05.2025.

Par paskaidrojuma sniegšanu
	Nr. 1.41/2025/50


Ar kapitāla daļu turētāja 20.05.2025. lēmumu Nr. 1.41/2025/49 “Par Dobeles novada domes 27.02.2025. lēmuma Nr. 61/4 izpildes kārtību” (turpmāk – Lēmums) SIA "AUCES KOMUNĀLIE PAKALPOJUMI" uzdots nodot SIA “Dobeles enerģija” pašvaldības mantu, kuru ar 2024. gada 25. aprīļa pieņemšanas – nodošanas aktu Dobeles novada pašvaldība ir nodevusi un SIA "AUCES KOMUNĀLIE PAKALPOJUMI"
Pamatojoties uz minēto, kā arī ievērojot to, ka:
· 2025.gada 21.maijā Dobeles novada pašvaldība saņēma pašvaldības kapitālsabiedrības SIA “Dobeles enerģija” iesniegumu Nr.1/12-42 “Par fakta konstatāciju”, kurā norādīts, ka Lēmuma izpildes ietvaros 2025.gada 20.maijā SIA “Dobeles enerģija” pārstāvji, valdes priekšsēdētājs Ģirts Ozoliņš un iecirkņa vadītāja Rita Žuravļova, saņēmot no vārdā nenosaukta SIA Auces Komunālie pakalpojumi darbinieka Lielauces ciemata katlu mājas atslēgas, uzsākuši objekta apskati, kuras ietvaros konstatēts, ka  . . . ēkā ir atslēgta elektroenerģijas padeve, katlu telpā demontēts nenosakāms daudzums iekārtu – katlu vadība, sūkņi, dūmsūkņi, cirkulācijas sūkņi. Pie kam iekārtu elektroapgādes kabeļi ir brutāli pārgriezti ar griezējdisku, kā rezultātā atjaunojot elektroapgādi katlu mājā un nonākot saskarē ar neizolētajiem vadu galiem iespējams gūt elektrotraumu. Visu šo darbību rezultātā, Lielauces katlu mājas faktiskajam īpašniekam – Dobeles novada pašvaldībai ir radīti materiālie zaudējumi.
· 2025.gada 23.maijā, piedaloties Dobeles novada pašvaldības, SIA “Dobeles enerģija” un SIA "AUCES KOMUNĀLIE PAKALPOJUMI" pārstāvjiem, veikta Lielauces ciemata katlu mājas apsekošana, kuras ietvaros konstatēts, ka SIA “Dobeles enerģija” iesniegumā minētie fakti atbilst patiesībai, kā arī saņemts mutisks SIA "AUCES KOMUNĀLIE PAKALPOJUMI" nozaru vadītāja Arņa Pumpura apliecinājums par to, ka Dobeles novada pašvaldības īpašumā “Lielauces katlu māja” aprīkojuma demontāžu ir veikuši SIA "AUCES KOMUNĀLIE PAKALPOJUMI" darbinieki.
UZDODU:
SIA "AUCES KOMUNĀLIE PAKALPOJUMI" valdes priekšsēdētājai Solvitai Vilčinskai termiņā līdz 28.maijam:

1. Nodrošināt “Lielauces katlu māja” aprīkojuma komplektācijas atjaunošanu (t.sk. ūdens sildāmais katls AK-600 S ar aprīkojumu un Lielauces ciemata siltumtrases cirkulācijas sūkņi) pilnā apjomā, kādā ar 25.04.2025. pieņemšanas nodošanas aktu to SIA "AUCES KOMUNĀLIE PAKALPOJUMI" saņēma no Dobeles novada pašvaldības.
2. Nodrošināt “Lielauces katlu māja” sakārtošanu, tā ietvaros no objekta izvedot arī visus tajā esošos atkritumus un nolietoto sadzīves inventāru. 
3. Iesniegt aprēķinu par to, kāds ir SIA "AUCES KOMUNĀLIE PAKALPOJUMI" nodarīto zaudējumu apmērs, ievērojot to, ka atbilstoši šī Lēmuma 1.punktam uzņēmumam termiņā līdz 28.05.2025. papildus ir jāveic “Lielauces katlu māja” demontētā pašvaldībai piederošā aprīkojuma komplektācijas atjaunošanas darbi, kā arī vienlaikus norādīt, kādā termiņā šie zaudējumi tiks segti;
4. Sniegt rakstisku skaidrojumu par 2025.gada 23.maijā veiktajā kontrolpārbaudes aktā uzskaitītajiem apstiprinātajiem faktiem, vienlaikus skaidrojot:
4.1. Kā minētās darbības tika organizētas (rakstisks rīkojums, mutisks norīkojums), kā darbības tika pārraudzītas, vai darbiniekiem tika izsniegts demontējamā (SIA "AUCES KOMUNĀLIE PAKALPOJUMI" piederošā) inventāra/pamatlīdzekļu saraksts;
4.2. Ar kādu nolūku tika veikta katlu mājā esošā pašvaldībai piederošā ūdens sildāmā katla AK-600 izkomplektēšana, demontējot tā aprīkojumu;
4.3. Pievienot sarakstu/tabulu ar to Lielauces katlu māja demontēto inventāru, kurš ir SIA "AUCES KOMUNĀLIE PAKALPOJUMI" īpašumā/uzskaitē, atsevišķi katram pamatlīdzekļu uzskaites objektam papildus norādot nosaukumu, aprakstu, esošo uzskaites vērtību, plānoto tālāko rīcību, uzglabāšanas vai uzstādīšanas adresi vai plānoto likvidācijas/atsavināšanas kārtību.
Pielikumos:
1) 25.04.2025. pieņemšanas nodošanas akts;
2) 23.05.2025. kontrolpārbaudes akts;
3) 23.05.2025. fotofiksācijas.

